Temeljem članka 76. Zakona o sportu („Narodne novine“ broj 71/06 i 124/10, 124/11, 86/12, 94/13 i 85/15) , članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge. Sportska zajednica Općine Medulin na temelju članka 47. Statuta Sportske zajednice općine Medulin raspisuje:

**JAVNI POZIV**

**za sufinanciranje godišnjeg programa udruga u sportu Općine Medulin za 2017. Godinu**

**I.**

 U Proračunu Općine Medulin za 2017. godinu osigurati će se, između ostalog i sredstva za financijsku potporu programa sportskih klubova namijenjenih zadovoljavanju javnih potreba u području sporta definiranih prioritetima utvrđenima od strane Sportske zajednice Općine Medulin.

 Predviđeni iznos ukupnih sredstava koji će biti na raspolaganju u proračunu za sufinanciranje programa udruga području sporta u 2017. godini, odnosno iznos koji će se temeljem ovog natječaja moći dodijeliti sportskim udrugama (klubovima) za provedbu programa udruga u sportu je 930.000,00 kn.

 Javni poziv će, radi zadovoljenja uvjeta o provedbenim kapacitetima iz Uredbe Vlade RH, provesti Općina Medulin putem Upravnog odjela za društvene djelatnosti, a u suradnji sa Sportskom zajednicom Općine Medulin.

**II.**

 Na ovaj javni poziv mogu se javiti sve udruge na području Općine Medulin, čiji su ciljevi i djelatnost usmjereni ka zadovoljenju javnih potreba građana u području sporta, odnosno aktivnosti usmjerene prema razvoju i promicanju sporta, a kojima temeljna svrha nije stjecanje dobiti. Udruge koje se javljaju na ovaj javni poziv moraju biti upisane u Registar udruga, Registar neprofitnih organizacija i u Registar sportskih djelatnosti, koja se svojim statusom opredijelila za obavljanje djelatnosti i aktivnosti koje su predmet financiranja i kojima promiče uvjerenja i ciljeve koji nisu u suprotnosti s Ustavom i zakonom. Svaka udruga (klub) prijavljuje na ovaj Natječaj sukladno Pravilniku o kriterijima vrednovanja rezultata i programa sportskih udruga.

 Korisnik financiranja mora uredno ispunjavati obveze iz svih prethodno sklopljenih ugovora o financiranju iz javnih izvora, u suprotnom svaka prijava novog programa i/ili projekta na javni natječaj bilo kojeg davatelja financijskih sredstava bit će odbijena, sukladno uvjetima koje propisuje pojedini davatelj financijskih sredstava.

Korisnik financiranja mora uredno ispunjavati obveze plaćanja doprinosa za mirovinsko i

zdravstveno osiguranje i plaćanja poreza te druga davanja prema državnom proračunu i proračunima jedinica lokalne samouprave, a protiv korisnika financiranja, odnosno osobe ovlaštene za zastupanje udruge i voditelja programa ili projekta ne vodi se kazneni postupak i nije pravomoćno osuđen za prekršaj određen člankom 48. stavkom 2. alinejom c), odnosno pravomoćno osuđen za počinjenje kaznenog djela određenog člankom 48. stavkom 2. alinejom d) ove Uredbe ili uvjetima javnog natječaja.

Na javni poziv mogu se javiti sve udruge koje ispunjavaju prethodno navedene uvjete, uz

dostavu dokaza o usklađenju svojih statuta sa odredbama Zakona o udrugama.

**III.**

Prijave , isključivo ispunjene računalom, se podnose na posebnom obrascu: 1. Obrazac prijave na natječaj SZOM 2017 za udruge ekipnog sporta,

 2. Obrazac prijave na natječaj SZOM 2017 za udruge pojedinačnog sporta.

Prijavna dokumentacija podnosi se elektroničkim putem na mail: tajnik@sportskazajednicamedulin.hr, davatelju se obvezno dostavlja jedan tiskani potpisani i ovjereni primjerak prijave. Za sve dodatne informacije na broj 099 392 58 27.

 Obrasci za prijavu i ostala natječajna dokumentacija biti će objavljena na službenim stranicama Općine Medulin, [www.medulin.hr](http://www.medulin.hr).

**IV.**

 Rok za podnošenje prijava Sportskoj zajednici Općine Medulin, istječe 27.03.2017. godine u 16,00 sati.

Procjenu pristiglih prijava će, u skladu s kriterijima za sufinanciranje programa, izvršiti

 Izvršni odbor SZOM.

**V.**

Prijave koje ne udovoljavaju gore navedenim uvjetima, koje su nepotpune, pogrešno

ispunjene, pristignu izvan roka ili neće u prilogu imati Rješenje o usklađenosti Statuta udruge sa

novim Zakonom o udrugama (dovoljna je i potvrda da je Zahtjev za upis promjena predan Uredu državne uprave) neće se razmatrati.

U Medulinu, 11.03.2017.

Predsjednik SZOM

Nenad Seferagić